joelniklaus/EU_Wikipedias huggingface dataset:
Zara

Η Zara (στα ισπανικά , στα ελληνικά προφέρεται ) είναι εμπορική εταιρεία ένδυσης που ανήκει στον ισπανικό όμιλο Inditex, μαζί με άλλα γνωστά σήματα όπως Massimo Dutti, Pull and Bear, Stradivarius και Bershka. Ο όμιλος έχει την έδρα του στην πόλη Λα Κορούνια (γαλικιανά A Coruña) της επαρχίας της Γαλικίας, στην Ισπανία, όπου και άνοιξε το πρώτο κατάστημα Ζάρα το 1975. Σήμερα τα Ζάρα είναι πιθανότατα η πιο γοργά αναπτυσσόμενη αλυσίδα στον κόσμο, με 2.000 καταστήματα σε 60 χώρες (τριπλάσιος αριθμός από αυτόν του 2000). Τον Μάρτιο του 2006 ο όμιλος ξεπέρασε τη Σουηδική H&M και έγινε έτσι η μεγαλύτερη αλυσίδα λιανικής της Ευρώπης στα καταστήματα μόδας. Ο όρος Zara δεν έχει κάποια έννοια στα ισπανικά.

Η εταιρεία χρησιμοποιεί ένα μοναδικό επιχειρηματικό μοντέλο που τους επέτρεψε να ανταγωνιστούν τα άλλα ποιοτικά σήματα με σχετικά χαμηλές τιμές. Για παράδειγμα, αναφέρεται ότι στα Ζάρα χρειάζονται μόνο δύο εβδομάδες για το σχεδιασμό και τη διάθεση ενός νέου προιόντος, ενώ το σύνηθες χρονικό διάστημα του κλάδου είναι περίπου εννέα μήνες. Τα καταστήματα Ζάρα λανσάρουν κάθε χρόνο περίπου 10.000 νέα σχέδια. Η αλυσίδα επίσης, σε αντίθεση με τα καθιερωμένα, έχει αντισταθεί στην τάση για μεταφορά των γραμμών παραγωγής σε χώρες με χαμηλό κόστος εργασίας. Η πιο ανορθόδοξη όμως στρατηγική που εφαρμόζεται είναι αυτή των μηδενικών δαπανών για διαφήμιση, αντίθετα η εταιρεία επενδύει ένα μέρος των κερδών της στη δημιουργία νέων καταστημάτων.

Ο σχεδιαστής μόδας Ντάνιελ Πιέτ (Daniel Piette) του οίκου Louis Vuitton έχει περιγράψει την εταιρεία ως την πιο καινοτόμο και εντυπωσιακή αλυσίδα λιανικής στον κόσμο.

Παραπομπές

Εξωτερικοί σύνδεσμοι 
 

Επιχειρήσεις της Ισπανίας
Καταστήματα μόδας
Inditex
Παραβολή (λογοτεχνία)

Στη λογοτεχνία η παραβολή ή και παρομοίωση, όπως λέγεται, αποτελεί αξιόλογο μέσο για την εναργέστερη παράσταση των εννοιών.

Η παραβολή συγγενεύει με τη μεταφορά και ζωντανεύει το κάθε από τη φαντασία "δυσύλληπτο" με την ομοίωσή του με κάτι αισθητό και γνωστό. Ο Λογγίνος στο "Περί ύψους" έργο του υποστηρίζει πως η παρομοίωση και η μεταφορά «γειτνιάζουσιν».

Μεγαλοπρεπείς παραβολές θεωρούνται οι αναφερόμενες από τον Όμηρο στα έπη του οι οποίες και συνεχίσθηκαν στην επική ποίηση χωρίς όμως αυτό να σημαίνει πως καταφρονούνται εκείνες της πεζογραφίας ή ακόμη και της ρητορικής (Δημοσθένης, Υπερείδης κ.ά.).

Εννοείται πως οι παραβολές στη λογοτεχνία άλλοτε μεν παρουσιάζονται λεκτικά πλήρεις και αναπτυγμένες και άλλοτε συγκεκομμένες, σύντομες, συνοπτικές, πολλές φορές και στερούμενες και των εξωτερικών ακόμη γνωρισμάτων της παρομοίωσης.

Λογοτεχνική ορολογία
Ρητορικές τεχνικές
Πνευματικότητα
Μέσα πειθούς
Μονή Πλατυτέρας

Η Ιερά Μονή Πλατυτέρας βρίσκεται στη Κέρκυρα μεταξύ των προαστίων Αγίου Ρόκκου και Μανδουκίου. Κτίσθηκε το 1741 από τον λευκαδίτη ιερομόναχο Χρύσανθο Συρόπουλο και εγκαινιάστηκε στις 26 Νοεμβρίου 1743.

Η Μονή καταστράφηκε κατά τη πρώτη κατοχή των Γάλλων (1797-1799) αλλά ανακαινίσθηκε αμέσως. Ο Ναός της Μονής φέρει ωραίο ξυλόγλυπτο κεχρυσωμένο τέμπλο, ρυθμού ροκοκό οι δε εικόνες είναι άριστης ιταλικής τεχνοτροπίας εκτός των βυζαντινών εικόνων της Παναγίας που υπάρχουν πολλές, όπως επίσης πολλά και τα αφιερώματα των χριστιανών.

Εκτός των τάφων των ιδρυτών μοναχών, στον νάρθηκα βρίσκονται και οι τάφοι του Ιωάννη Καποδίστρια, του Κερκυραίου ιστορικού Ανδρέα Μουστοξύδη, του Κερκυραίου ιερέα και θεολόγου Γεωργίου Μεταλληνού και των Μητροπολιτών της Κέρκυρας Σεβαστιανού, Αλεξάνδρου καθώς και των εκάστοτε ηγουμένων της Μονής.

Τέλος η βιβλιοθήκη της Μονής Πλατυτέρας χαρακτηρίζεται λίαν αξιόλογος.

Πηγές 
 Θύμης Κώστας, Η ιερά μονή Υπεραγίας Θεοτόκου Πλατυτέρας Κέρκυρας, Κέρκυρα 2002.
Τζιβάρα Παναγιώτα - Σπ. Καρύδης, Η βιβλιοθήκη της μονής Πλατυτέρας Κέρκυρας,Χειρόγραφα-Έντυπα-Αρχείο, Αθήνα 2010.

Κτίρια και κατασκευές στην Κέρκυρα
Μονές της Κέρκυρας‎
Κεραμειές Κεφαλονιάς

Το χωριό Κεραμειές (ή Κεραμιές), είναι η πρωτεύουσα του δήμου Λειβαθούς της Κεφαλονιάς. Οι  Κεραμειές βρίσκονται σε υψόμετρο 140 μέτρων και ο πληθυσμός τους ανέρχεται στους 374 κατοίκους (απογραφή 2001).

Στο χωριό υπάρχει Δημαρχείο, Δημοτικό Σχολείο, το Βαλλιάνειο Γυμνάσιο και το Βαλλιάνειο Λύκειο, Κέντρο Εξυπηρέτησης Πολιτών (ΚΕΠ), ενώ παλιότερα λειτουργούσε Ταχυδρομείο και κατάστημα ΟΤΕ.

Οι Κεραμειές είναι πατρίδα των Εθνικών Ευεργετών Μαρή, Παναγή, και Ανδρέα Βαλλιάνου –μέλη της ευρύτερης οικογένειας των Βαλλιάνων–, που δώρισαν τα χρήματα για να κτιστεί η Εθνική Βιβλιοθήκη της Ελλάδος. Το σπίτι όπου γεννήθηκαν, αν και άντεξε στους σεισμούς του 1953, σήμερα έχει εγκαταλειφθεί ερειπωμένο.

Οι Κεραμειές είναι τόπος καταγωγής και της ναυτικής οικογένειας Λυκιαρδόπουλου, που δραστηριοποιήθηκε στις  ναυτιλιακές επιχειρήσεις, με κύριο εκπρόσωπο τον Νικόλαο Διον. Λυκιαρδόπουλο (1866 - 1963).

Δήμος Λειβαθούς
Χωριά της Κεφαλονιάς
Δήμος Κεφαλονιάς
Κ
Θεοτόκος η Κοσμοσώτειρα

Η Θεοτόκος η Κοσμοσώτειρα είναι μοναστήρι που ιδρύθηκε από τον σεβαστοκράτορα Ισαάκιο Κομνηνό στην τοποθεσία Βήρα (πρόκειται για τις σημερινές Φέρες νομού του Έβρου), κοντά στο δέλτα του Έβρου.

Πιθανότερη ημερομηνία ίδρυσης θεωρείται το 1152. Το μοναστήρι, που θεωρείται ένα από το καλύτερα δείγματα της κωνσταντινουπολίτικης τέχνης στον ελλαδικό χώρο, λειτούργησε μέχρι τα μέσα του 14ου αιώνα. Γύρω στα 1355 οι χωρικοί που είχαν καταφύγει στον οχυρωμένο του περίβολο εγκαταστάθηκαν μονίμως, αναγκάζοντας τους μοναχούς να το εγκαταλείψουν. Αργότερα κατελήφθη από τους Οθωμανούς, οι οποίοι μετέβαλαν το καθολικό του σε τζαμί, το οποίο έγινε ο πυρήνας του οικισμού των Φερών. Το 1940 άρχισαν εργασίες συντήρησης και έκτοτε λειτουργεί ως χριστιανικός ναός. Στα τελευταία χρόνια είναι η επίσημη έδρα του Παγκοσμίου Σωματείου Θρακών.

Οι εσωτερικές επιφάνειες των τοίχων του ναού από ορισμένο ύψος και πάνω, καθώς και οι επιφάνειες των θόλων καλυπτόταν από τοιχογραφίες. Μετά την αφαίρεση του σοβά με τον οποίο οι Τούρκοι τις κάλυψαν, σήμερα διακρίνονται χαμηλότερα, δύο επισκοπικές πομπές που καταλήγουν στις επισκοπικές μορφές του ιερού.

Πιο πάνω σε μικρότερη κλίμακα ακολουθούν προφήτες και μορφές από την Παλαιά Διαθήκη. Κορμοί με παρόμοιες μορφές καλύπτουν ψηλότερα και τα τύμπανα του μεσαίου και εγκαρσίου κλίτους. Στην κεντρική περιοχή του νοτιοδυτικού γωνιακού τρούλου από τα υπάρχοντα λείψανα της παλαιάς τοιχογραφίας μπορούμε να συμπεράνουμε ότι υπήρχε παράσταση του Χριστού. Ενώ στην αντίστοιχη περιοχή του βορειοδυτικού τρούλου σώζεται, πιθανότατα πάνω από την παλαιά θέση του ταφικού μνημείου του κτήτορα Ισαακίου Κομνηνού, μια αιθέρια παράσταση της Θεοτόκου. Δεν είναι εξακριβωμένο αν αυτή η παράσταση της Θεοτόκου σε συνδυασμό με την αντίστοιχη του Χριστού είναι η ίδια που περιγράφει ο Σεβαστοκράτωρ|σεβαστοκράτορας στο Τυπικό του «…με πολλή θαυμαστή τέχνη έχουν εικονισθεί ο υπεράγαθος Χριστός και η Θεομήτωρ και Κοσμοσώτηρα, έχουν δε απεικονισθεί με τέτοιο τρόπο ώστε να φαίνονται ότι είναι εικόνες ζωντανές και λίγο λείπει να μιλήσουν γλυκά σ' αυτούς που τις κοιτάζουν…».

Γενικά οι μορφές των τοιχογραφιών παρουσιάζονται πλατειές με στρογγυλά πρόσωπα και με απλή φωτοσκίαση, εμφανίζουν υπερβολικό ρεαλισμό, κάτι που δεν χαρακτηρίζει συνήθως τις βυζαντινές αγιογραφίες. Κατά το Φώτη Κόντογλου οι τοιχογραφίες της Κοσμοσώτηρας διακρίνονται από πολύ «λαϊκό πνεύμα».

Πάνω από τη ζώνη με τις επισκοπικές πομπές, ανάμεσα στα μικρά κατώτερα παράθυρα των τυμπάνων του εγκάρσιου κλίτους, διακρίνονται παραστάσεις στρατιωτικών αγίων ή σύμφωνα με μια νεώτερη μελέτη παραστάσεις της οικογένειας του κτήτορος. 

Βυζαντινές εκκλησίες στην Ελλάδα
Κοσμοσωτειρα
Νομός Έβρου
Χριστιανικοί ναοί στην Ανατολική Μακεδονία και Θράκη
.gd

.gd είναι ο top-level domain κωδικός για τη Γρενάδα στο διαδίκτυο.

Δείτε επίσης 
Κατάλογος top-level domains

Γρενάδα
Top-level domains

sv:Toppdomän#G
.gg

.gg είναι ο top-level domain κωδικός για το Γκέρνζι στο διαδίκτυο.

Δείτε επίσης
 Κατάλογος top-level domains

Παραπομπές 

Γκέρνζι
Top-level domains

sv:Toppdomän#G
.gh

.gh είναι ο top-level domain κωδικός για την Γκάνα στο διαδίκτυο.

Δείτε επίσης 
Κατάλογος top-level domains

Γκάνα
Top-level domains

sv:Toppdomän#G
.gm

.gm είναι ο top-level domain κωδικός για την Γκάμπια στο διαδίκτυο.

Δείτε επίσης 

 Κατάλογος top-level domains

Γκάμπια
Top-level domains

sv:Toppdomän#G
.gp

.gp είναι ο top-level domain κωδικός για τη Γουαδελούπη στο διαδίκτυο.

Δείτε επίσης 

 Κατάλογος top-level domains

Γουαδελούπη
Top-level domains

sv:Toppdomän#G
.gt

.gt είναι ο top-level domain κωδικός για τη Γουατεμάλα στο διαδίκτυο.

Δείτε επίσης 

 Κατάλογος top-level domains

Γουατεμάλα
Top-level domains

sv:Toppdomän#G
.gu

.gu είναι ο top-level domain κωδικός για το Γκουάμ στο διαδίκτυο.

Δείτε επίσης: Κατάλογος top-level domains.

Παραπομπές

Γκουάμ
Top-level domains

sv:Toppdomän#G
.gy

.gy είναι ο top-level domain κωδικός για τη Γουιάνα στο διαδίκτυο. Διοικείται και διαχειρίζεται από το Κέντρο Πληροφορικής του Πανεπιστημίου της Γουιάνας.

Ονόματα τομέων δευτέρου επιπέδου 

 .co.gy
 .com.gy
 .org.gy
 .net.gy
 .edu.gy
 .gov.gy

Δείτε επίσης 

 Διαδίκτυο στην Γουιάνα
 Κατάλογος top-level domains

Παραπομπές

Εξωτερικοί σύνδεσμοι 

 Πληροφορίες whois του τομέα .gy
 Μητρώο .gy

Γουιάνα
Top-level domains

sv:Toppdomän#G
.ir

.ir είναι ο top-level domain κωδικός για το Ιράν στο διαδίκτυο.

Δείτε επίσης 
 Κατάλογος top-level domains

Παραπομπές

Ιράν
Top-level domains

sv:Toppdomän#I
.jm

.jm είναι ο top-level domain κωδικός για την Τζαμάικα στο διαδίκτυο.

Δείτε επίσης 

 Κατάλογος top-level domains

Τζαμάικα
Top-level domains

sv:Toppdomän#J
.ke

.ke είναι ο top-level domain κωδικός για την Κένυα στο διαδίκτυο.

Δείτε επίσης 
 Κατάλογος top-level domains.

Παραπομπές 

Κένυα
Top-level domains

sv:Toppdomän#K
Αρχιεπίσκοπος πρώην Αμερικής Δημήτριος

Ο Αρχιεπίσκοπος πρώην Αμερικής Δημήτριος (κατά κόσμον Δημήτριος Τρακατέλλης) γεννήθηκε την 1η Φεβρουαρίου του 1927 στη Θεσσαλονίκη. Αποφοίτησε από το Πειραματικό Σχολείο του Αριστοτελείου Πανεπιστημίου Θεσσαλονίκης το 1946. Το 1950 απεφοίτησε από τη Θεολογική Σχολή Αθηνών με βαθμό άριστα, κάτοχος μεταπτυχιακού και Διδακτορικού. Το 1960 χειροτονήθηκε Διάκονος και το 1964 Πρεσβύτερος. Το 1967 εξελέγη και χειροτονήθηκε Τιτουλάριος Επίσκοπος Βρεσθένης, υπεύθυνος για τα προγράμματα επιμόρφωσης του Ιερού Κλήρου. 

Το 1972 αναγορεύτηκε διδάκτορας του Πανεπιστημίου του Χάρβαρντ και το 1977 του Πανεπιστημίου Αθηνών. Το 1991 ανυψώθηκε σε Τιτουλάριος Μητροπολίτης Βρεσθένης. 

Το 1999 εξελέγη Αρχιεπίσκοπος Αμερικής, στην οποία είχε διακονήσει για πάνω από είκοσι πέντε χρόνια. Παραιτήθηκε από τη θέση του Αρχιεπισκόπου στις 4 Μαΐου 2019.

Στις 26 Νοεμβρίου 2015 κατόπιν αποφάσεως της Αγίας και Ιεράς Συνόδου του Οικουμενικού Πατριαρχείου, η Ιερά Αρχιεπισκοπή Αμερικής ανυψώθηκε, στο πρόσωπό του, σε Γεροντική Επαρχία του Οικουμενικού Πατριαρχείου και τιτλοφορούνταν «Σεβασμιώτατος Αρχιεπίσκοπος Γέρων Αμερικής, κ. Δημήτριος».

Έχει σημαντικό συγγραφικό και ερευνητικό έργο, ενώ παράλληλα διετέλεσε επί μακρόν Καθηγητής Βιβλικής Θεολογίας στη Θεολογική Σχολή του Τιμίου Σταυρού στη Βοστώνη.

Έργογραφία
Ως ένας παραγωγικός συγγραφέας, συνέγραψε έξι βιβλία:

 Παρουσία του Αγίου Πνεύματος (1984)
 Εξουσία και πάθος (1987)
 Ο Υπερβατικός Θεός του Ευγνώστου (1991)
 Χριστός, ο προϋπάρχων Θεός (1992)
 Οι πατέρες ερμηνεύουν (1996)
 Κάλεσμα για πίστη (2004)

Επίσης είναι ο συγγραφέας εκατοντάδων άρθρων και δοκιμίων που έχουν δημοσιευτεί σε διάφορα περιοδικά.

Ακαδημία και Ιερά Σύνοδος
Το Νοέμβριο του 2002, ο Αρχιεπίσκοπος Δημήτριος εξελέγη παμψηφεί από την Ακαδημία Αθηνών ως εξωτερικό προεδρεύον μέλος στην επιτροπή της Θεολογία, για τους τομείς της Ηθικής και των Πολιτικών Επιστημών. Εντάχθηκε επισήμως στην Ακαδημία στις 14 Νοεμβρίου 2003

Ως Αρχιεπίσκοπος Αμερικής και Έπαρχος περιοχών Ατλαντικού και Ειρηνικού Ωκεανού, ο Δημήτριος εξελέγη στις 19 Φεβρουαρίου 2004, μέλος της Ιεράς Συνόδου του Οικουμενικού Πατριαρχείου. Αυτή η εκλογή ήταν μέρος της τροποποίησης της Συνόδου ώστε να συμπεριληφθούν έξι νέοι ιεράρχες από επαρχίες του Οικουμενικού Θρόνου εκτός Τουρκίας. Ο Αρχιεπίσκοπος συμμετείχε στη πρώτη σύγκληση της Ιεράς Συνόδου στην Κωνσταντινούπολη στις 9-11 Μαρτίου 2004.

Παραπομπές

Εξωτερικοί σύνδεσμοι 
Βιογραφικό σημείωμα του Αρχιεπισκόπου Αμερικής Δημητρίου στην ιστοσελίδα του Οικουμενικού Πατριαρχείου 
Βιογραφικό Σχεδίασμα
Συγγραφικό έργο
 

Επίσκοποι Βρεσθένης
Δημητριος
Μητροπολίτες Αττικής και Μεγαρίδος
Απόφοιτοι Εθνικού και Καποδιστριακού Πανεπιστημίου Αθηνών
Επίσκοποι του 20ού αιώνα
Επίσκοποι του 21ου αιώνα
Μακεδόνες
.kh

.kh είναι ο top-level domain κωδικός για την Καμπότζη στο διαδίκτυο.

Δείτε επίσης: Κατάλογος top-level domains.

Καμπότζη
Top-level domains

sv:Toppdomän#K
.ki

.ki είναι ο top-level domain κωδικός για το Κιριμπάτι στο διαδίκτυο.

Δείτε επίσης 

 Κατάλογος top-level domains

Κιριμπάτι
Top-level domains

sv:Toppdomän#K
FPGA

Το FPGA ή Field Programmable Gate Array ή συστοιχία επιτόπια προγραμματιζόμενων πυλών είναι τύπος προγραμματιζόμενου ολοκληρωμένου κυκλώματος γενικής χρήσης το οποίο διαθέτει πολύ μεγάλο αριθμό τυποποιημένων πυλών και άλλων ψηφιακών λειτουργιών όπως απαριθμητές, καταχωρητές μνήμης, γεννήτριες PLL κα. Σε ορισμένα από αυτά ενσωματώνονται και αναλογικές λειτουργίες. Κατά τον προγραμματισμό του FPGA, ο οποίος γίνεται πάντοτε ενώ αυτό είναι τοποθετημένο στο τυπωμένο κύκλωμα, ενεργοποιούνται οι επιθυμητές λειτουργίες και διασυνδέονται μεταξύ τους έτσι ώστε το FPGA να συμπεριφέρεται ως ολοκληρωμένο κύκλωμα με συγκεκριμένη λειτουργία.

Ο κώδικας με τον οποίο προγραμματίζεται το FPGA γράφεται σε γλώσσες περιγραφής υλικού (VHDL, AHDL, Verilog).

Το FPGA έχει παρόμοιο πεδίο εφαρμογών με άλλα προγραμματιζόμενα ολοκληρωμένα ψηφιακά κυκλώματα όπως τα PLD και τα ASIC. Όμως τα ιδιαίτερα χαρακτηριστικά του FPGA είναι τα εξής:
 Το FPGA χάνει τον προγραμματισμό του κάθε φορά που διακόπτεται η τάση τροφοδοσίας του. Επομένως απαιτεί εξωτερικό μικροεπεξεργαστή ή μνήμη με μόνιμη συγκράτηση δεδομένων (non-volatile memory) από τα οποία θα προγραμματίζεται, κάθε φορά που επανέρχεται η τάση τροφοδοσίας.
 Ο προγραμματισμός του FPGA μπορεί να αλλάζει κάθε φορά που τροποποιείται το λογισμικό του μικροεπεξεργαστή ή τα δεδομένα της μνήμης που το ελέγχει.
 Δεν υπάρχει όριο στο πόσες φορές μπορεί να επαναπρογραμματιστεί.
 Η κατανάλωση ισχύος είναι σημαντικά αυξημένη, σε σχέση με τα ASIC.

Έτσι το FPGA είναι ιδιαίτερα κατάλληλο εκεί που οι παράμετροι λειτουργίας πρέπει να αλλάζουν συχνά ή σε μικρές ποσότητες παραγωγής, ενώ το ASIC, λόγω μαζικής παραγωγής, είναι φτηνότερο εκεί που απαιτούνται μεγάλες ποσότητες και η επιθυμητή λειτουργία είναι αυστηρά προκαθορισμένη, χωρίς σφάλματα (το ASIC δεν επαναπρογραμματίζεται).

Βασική δομική μονάδα του FPGA είναι το λογικό μπλοκ, με τη χρήση του οποίου υλοποιούνται οι λογικές συναρτήσεις που εκφράζουν τη λειτουργία ενός ψηφιακού κυκλώματος. Ανάλογα με το μέγεθος του κυκλώματος πολλά λογικά μπλοκ συνδεόνται για να υλοποιήσουν το πλήθος των απαραίτητων λογικών συναρτήσεων.

Ολοκληρωμένα κυκλώματα
Ψηφιακά κυκλώματα

fr:Circuit logique programmable#FPGA
Κατάλογος λιμνών της Ελλάδας

Ακολουθεί κατάλογος των λιμνών της Ελλάδας, κατηγοριοποιημένες σε φυσικές και τεχνητές λίμνες:

Φυσικές λίμνες

Τεχνητές λίμνες

Αποξηραμένες λίμνες

Παραπομπές

Σημειώσεις
Καστανιές Έβρου

Για συνώνυμους οικισμούς δείτε το λήμμα: Καστανιές (αποσαφήνιση)

Οι Καστανιές, επίσημα αι Καστανεαί, είναι μεγάλος πεδινός οικισμός της περιφερειακής ενότητας Έβρου σε υψόμετρο 42 μέτρα.

Γεωγραφία - Ιστορία 
Οι Καστανιές βρίσκονται στα σύνορα μεταξύ Ελλάδας και Τουρκίας. Εκεί λειτουργεί από τις 23 Απριλίου 1953 ένας από τους δύο τελωνειακούς σταθμούς κατά μήκος των χερσαίων συνόρων των δύο χωρών. Στις Καστανιές βρίσκεται το μοναδικό χερσαίο σύνορο της Ελλάδας με την Τουρκία, (σε μήκος περίπου 11 χιλιομέτρων) δεδομένου ότι το υπόλοιπο σύνορο καθορίζεται από την κοίτη του ποταμού Έβρου. Βρίσκεται βορείως της Ορεστιάδας και παρακείμενος του οικισμού των Ριζίων και σε απόσταση 7 χιλιομέτρων από την τουρκική πόλη της Αδριανούπολης. Σύμφωνα με την απογραφή του 2011 έχει πληθυσμό 1.059 κατοίκους, ενώ το 2001 είχε 1.516, που ασχολούνται κυρίως με τη γεωργία. Το 1923 συστάθηκε εκεί το πρώτο τελωνείο στην ελληνοτουρκική μεθόριο, το οποίο λειτουργεί μέχρι και σήμερα. Το χωριό επί τουρκοκρατίας ονομαζόταν "Τσιρέκιοϊ" και παλαιότερα είχε γνωρίσει μεγάλη οικονομική ανάπτυξη, από την καλλιέργεια της σκούπας. Στις Καστανιές λειτουργεί δημοτική βιβλιοθήκη ενταγμένη στο πρόγραμμα του Εθνικού Κέντρου βιβλίου για την αναγνωσιμότητα στον Νομό Έβρου. Τον Μάρτιο του 2018 στα ελληνοτουρκικά σύνορα, στις Καστανιές Έβρου, αιχμαλωτίστηκαν από πολυμελή τουρκική περίπολο δύο Έλληνες αξιωματικοί. Στις αρχές του 2020 το χωριό έλαβε το φως της δημοσιότητας λόγω των επεισοδίων στα ελληνοτουρκικά σύνορα.

Παραπομπές 

Δήμος Βύσσας
Χωριά του νομού Έβρου
Συνοριακές διελεύσεις Ελλάδας-Τουρκίας
Μουράτ Ε΄

Ο Μουράτ Ε΄ (τουρκ: Murad V, 21 Σεπτεμβρίου 1840 - 29 Αυγούστου 1904) ήταν ο 33ος σουλτάνος της Οθωμανικής Αυτοκρατορίας, ο οποίος βασίλεψε από τις 30 Μαΐου έως τις 31 Αυγούστου του 1876. Ήταν γιος του σουλτάνου Αμπντούλ Μετζίτ Α΄.

Βιογραφία 
Στο θρόνο ανήλθε μετά την καθαίρεση του θείου του Αμπντούλ Αζίζ. Τελούσε υπό την επιρροή της γαλλικής σκέψης και πολιτισμού και επί των ημερών του η Οθωμανική Αυτοκρατορία απομακρύνθηκε από την ρωσική επιρροή. Βασίλεψε μόλις για 93 ημέρες, από τις 30 Μαΐου 1876 μέχρι τις 31 Αυγούστου του ιδίου έτους.Ήταν ο μόνος Οθωμανός σουλτάνος που ήταν μυημένος στον ελευθεροτεκτονισμό και μασόνος.Τον καθαίρεσαν με το αιτιολογικό ότι είχε τρελαθεί. 

Πολλοί ισχυρίζονται ότι τρελάθηκε μετά τη δολοφονία του προκατόχου του, από τύψεις και από το φόβο ότι μπορεί να είχε την ίδια τύχη και αυτός. Κατά τη σύντομη βασιλεία του απέτυχε να προωθήσει τις συνταγματικές μεταρρυθμίσεις του Τανζιμάτ και έτσι απομονώθηκε από τους φιλελεύθερους. Επίσης με την απομάκρυνσή του από τη ρωσική επιρροή και τη στροφή του προς τη Γαλλία θα επιδεινώσει τις σχέσεις με τη Ρωσία και θα οδηγήσει στον καταστροφικό πόλεμο του 1877-1878. 

Μετά την καθαίρεσή του παρέμεινε κλεισμένος στα ανάκτορα μέχρι το θάνατό του στις 29 Αυγούστου 1904.

Οικογένεια 
Σύζυγοι
Ελαρού Καντινεφέντι
Ρεφταριντίλ Καντινεφέντι
Σαγιάν Καντινεφέντι
Μεϊλισερβέτ Καντινεφέντι
Ρεσάν Χανιμεφέντι

Γιοι
Ηγεμόνας Μεχμέτ Σελαχεντίν Εφέντι, γιος της Ρεφταριντίλ Καντινεφέντι
Ηγεμόνας Σουλεϊμάν Εφέντι, γιος της Ρεφταριντίλ Καντινεφέντι
Ηγεμόνας Σεϊφεντίν Εφέντι, γιος της Σαγιάν Καντινεφέντι

Κόρες
Χατιτζέ Σουλτάν, κόρη της Σαγιάν Καντινεφέντι
 Φεχιμέ Σουλτάν, κόρη της Μεϊλισερβέτ Καντινεφέντι
 Φατμά Σουλτάν, κόρη της Ρεσάν Χανιμεφέντι
 Αλιγιέ Σουλτάν, κόρη της Ρεσάν Χανιμεφέντι

Οθωμανοί Σουλτάνοι
Ρεύμα του Κόλπου

Το Ρεύμα του Κόλπου, μαζί με τη βόρεια προέκτασή του, είναι ένα ισχυρό, θερμό και ταχύ ρεύμα του Ατλαντικού Ωκεανού που δημιουργείται στον Κόλπο του Μεξικού. Βγαίνει στον ωκεανό, από τα στενά της Φλόριντα και ακολουθεί τις ανατολικές ακτές των Ηνωμένων Πολιτειών και της Νέας Γης πριν διασχίσει τον Ατλαντικό Ωκεανό. Σε συντεταγμένες περίπου 30° Δ, 40° Β, χωρίζεται στα δύο και το βόρειο τμήμα κατευθύνεται προς τη Βόρεια Ευρώπη, ενώ το νότιο προς τα ανοιχτά της Δυτικής Αφρικής. Το Ρεύμα του Κόλπου επηρεάζει το κλίμα της ανατολικής ακτής των ΗΠΑ και του Καναδά, αλλά και αυτό της Δυτικής Ευρώπης, της Ιρλανδίας και της Νορβηγίας.Αυξάνει τη θερμοκρασία του νερού,την περιεκτικότητά του σε αλάτι κ.ά.,με αποτέλεσμα να παίζει σημαντικό ρόλο στη διαμόρφωση του κλίματος. Ο Ατλαντικός ωκεανός επηρεάζει με τα θερμά του ρεύματα, όπως το ρεύμα του κόλπου, τις παραθαλάσσιες ευρωπαϊκές χώρες που βρέχονται από αυτόν, π.χ. Ιρλανδία, Γαλλία, Ισπανία, κτλ. Το πιο σημαντικό είναι ότι σε αυτόν δημιουργούνται πλούσια σε υγρασία σύννεφα που δίνουν σημαντικές βροχές στην βορειοδυτική Ευρώπη. Ο Ατλαντικός δημιουργεί αυτο που ονομάζουμε ωκεάνιο κλίμα.

Τα νερά του Κόλπου είναι 10-12°C θερμότερα από τα νερά του Ατλαντικού Ωκεανού

ΡΕυμα του Κολπου
Ρευμα του Κολπου
Θάλασσα των Σαργασσών

Η Θάλασσα των Σαργασσών είναι μια περιοχή του Βόρειου Ατλαντικού.
Το "σαργασσόν" είναι ένα είδος φυκιού, από το οποίο πήρε το όνομα της η θάλασσα η σωστή ονομασία είναι "θάλασσα του σαργασσόν"

Η θάλασσα είναι ουσιαστικά μια επιμήκης περιοχή στο μέσο του Βόρειου Ατλαντικού, και περιστοιχίζεται από θαλάσσια ρεύματα. Στα Δυτικά το όριό της καθορίζεται από το Ρεύμα του Κόλπου, στα Βόρεια από το Βορειοατλαντικό ρεύμα, Ανατολικά από το ρεύμα των Καναρίων και Νότια από το Ισημερινό ρεύμα του Βόρειου Ατλαντικού. Οι διαστάσεις της είναι κατά προσέγγιση 1.100 χιλιόμετρα πλάτος και 3.200 χιλιόμετρα μήκος, από τις 70 έως τις 40 μοίρες γεωγραφικό μήκος και 25-35 μοίρες γωγραφικό πλάτος. Τα νησιά Βερμούδες βρίσκονται στο δυτικό όριο της θάλασσας.

Η θάλασσα των Σαργασσών είναι επίσης γνωστή για το φαινόμενο της μεγάλης διάρκειας νηνεμίας (άπνοια) κατά τη διάρκεια του οποίου τεράστιες ποσότητες φυκιών συγκεντρώνονται στην έκταση της. Τα παλιά χρόνια αποτελούσε φόβητρο των ναυτικών και των ιστιοφόρων πλοίων καθώς δεν διέθεταν μηχανές ώστε να μπορούν να συνεχίσουν το ταξίδι τους και συχνά τα κολλημένα στα φύκια πλοία μετατρέπονταν σε υγρούς τάφους για το πλήρωμα δεδομένου ότι τότε ήταν πολύ δύσκολος ο έγκαιρος εντοπισμός ενός ναυαγίου. Στη σημερινή εποχή πολλά μικρά σκάφη κινδυνεύουν εάν βρεθούν εκεί καθώς τα φύκια κολλάνε στις μικρές προπέλες και μπορούν άνετα να τα ακινητοποιήσουν.

Ο Χριστόφορος Κολόμβος πίστευε πως βρήκε στεριά, βλέποντας τα φύκια.

Σαργασσων
Ατλαντικός Ωκεανός
Ρα

Ο Ρα (Κοπτικά: ⲣⲏ) ήταν για τους Αιγύπτιους ο θεός ήλιος με κεφάλι γερακιού. Ενώθηκε με τον Άμμωνα και αποτέλεσε τη μεγάλη δυναστική θεότητα της Αιγύπτου. Οι Αιγύπτιοι υποστήριζαν ότι αυτός έφτιαχνε τους ανθρώπους και αυτοαποκαλούνταν τα ζωντανά του Ρα.
Στο κεφάλι του είχε έναν ηλιακό δίσκο και το κεφάλι γερακιού ήταν όμοιο με εκείνο του Ώρου και του Σόκαρ. Με την πέμπτη δυναστεία (2494-2345 π.Χ.) είχε γίνει ένας σημαντικός θεός στην αρχαία Αιγυπτιακή θρησκεία, ο οποίος προσδιορίζεται κατά κύριο λόγο με τον μεσημεριανό ήλιο. Η έννοια του ονόματος είναι αβέβαιη, αλλά πιστεύεται ότι, αν δεν είναι μια λέξη για την «Ήλιος» μπορεί να είναι μια παραλλαγή του ή συνδέονται με λέξεις που σημαίνουν «δημιουργική δύναμη» και «δημιουργός». Το κύριο κέντρο λατρείας του ήταν η Ηλιόπολη (Αιγυπτιακή ονομασία lunu που σημαίνει «ο τόπος των κιόνων»),που βγαίνει από τις ελληνικές λέξεις «Ήλιος» και «Πόλη»).

Το κρυφό όνομα 

Η Ίσις ήθελε ο Όσιρις να γίνει βασιλιάς στην Αίγυπτο. Έτσι έστειλε ένα φίδι (μια κόμπρα) να δαγκώσει τον Ρα, το βασιλιά όλων των θεών. Η Ίσις του είπε πως θα τον γιατρέψει, αν εκείνος της αποκάλυπτε το μυστικό του όνομα, που ήταν ουσιαστικά το κλειδί της δύναμής του. Ο Ρα συμφώνησε και παρέδωσε τη δύναμή του στον Όσιρι.

Εξωτερικοί σύνδεσμοι 
 

Θεότητες της αιγυπτιακής μυθολογίας
Θεότητες του Κάτω Κόσμου
Οριγκάμι

Το οριγκάμι (, Χέπμπορν: origami από τα όρι και κάμι, που σημαίνουν το δίπλωμα χαρτιού) είναι η καλλιτεχνία του διπλώματος χαρτιού, ενώ απαγορεύεται το κόψιμό του. Είναι επινόηση των Ιαπώνων. Το οριγκάμι χρησιμοποιεί το δίπλωμα για την κατασκευή πολλών θεμάτων. Το οριγκάμι εξασκούνταν ήδη από την εποχή Edo (1603-1867). Σε μία άλλη τέχνη διπλώματος χαρτιού, με το όνομα κιριγκάμι, το κόψιμο του χαρτιού επιτρέπεται.

Το οριγκάμι δεν χρησιμοποιείται μόνο ως εικαστική τέχνη και τρόπος διασκέδασης, αλλά έχει εφαρμογές και σε τομείς όπως τα μαθηματικά, η αρχιτεκτονική, η ιατρική (ως μέθοδος θεραπείας) κ.ά.
Το χαρτί που χρησιμοποιείται για το οριγκάμι μπορεί να είναι οποιοδήποτε τετράγωνο χαρτί. Υπάρχουν όμως και ειδικά χαρτιά, τα οποία είναι πιο ανθεκτικά, αφού δεν σκίζονται και έτσι παίρνουν πιο εύκολα την επιθυμητή φόρμα. Κυκλοφορούν σε πολλούς τύπους και χρώματα ανάλογα με τα μοντέλα που θέλει κανείς να φτιάξει.

Δείτε επίσης 
 Αρχιτεκτόνημα από χαρτί
Σαντάκο Σασάκι
Γερανός

Εξωτερικοί σύνδεσμοι 
 , www.origami.gr 
  Papyromania
  Origami Video
 Οδηγός για τη δημιουργία λουλουδιού
 Οδηγός για τη δημιουργία αστεριού

Παραπομπές 

 
Ιαπωνικός πολιτισμός
Καλλιτεχνικές τεχνικές
Οινόφυτα Βοιωτίας

Τα Οινόφυτα είναι κωμόπολη του νομού Βοιωτίας και δημοτική κοινότητα του Δήμου Τανάγρας. Βρίσκονται στα νότια του νομού στην κοιλάδα του Ασωπού ποταμού σε υψόμετρο 110 μέτρων. Τα Οινόφυτα αποτελούν σήμερα βιομηχανική περιοχή. Ο πληθυσμός των Οινοφύτων, σύμφωνα με την απογραφή του 2011, είναι 2.927 κάτοικοι. Παλιότερα ο οικισμός ονομαζόταν Στανιάτες.

Διοικητικές μεταβολές
Τα Οινόφυτα αποτέλεσαν έδρα κοινότητας που συστάθηκε το 1912. Το 1971 προσαρτήθηκε στην κοινότητα ο οικισμός Δήλεσι. Η κοινότητα Οινοφύτων διατηρήθηκε στη συνέχεια αμετάβλητη μέχρι το 1994 οπότε αναγνωρίστηκε σε δήμο. Με την εφαρμογή του σχεδίου «Καποδίστριας» τα Οινόφυτα παρέμειναν έδρα του νέου διευρυμένου δήμου Οινοφύτων στον οποίο συνένωθηκαν και οι κοινότητες Αγίου Θωμά και Κλειδιού. Με την εφαρμογή του σχεδίου Καλλικράτης το 2011 ο δήμος Οινοφύτων καταργήθηκε και εντάχθηκε στον νέο διευρυμένο Δήμο Τανάγρας.

Αθλητισμός 
 Γ.Σ. Ολυμπιάδα Οινοφύτων, ποδόσφαιρο
 Γ.Σ. Οινοφύτων, καλαθοσφαίριση

Πρόσωπα
Από τα Οινόφυτα κατάγεται ο Αρχιεπίσκοπος Ιερώνυμος Β´.

Παραπομπές

Κωμοπόλεις του νομού Βοιωτίας
Δήμος Τανάγρας
Αρβανιτοχώρια του νομού Βοιωτίας
Ανεξάρτητος (Σερρών)

Ο Ανεξάρτητος είναι πολιτική και οικονομική εφημερίδα, σήμερα διαδικτυακής έκδοσης, από τον Λευκώνα Σερρών. Ιδρύθηκε το 1996, ενώ διέκοψε την έντυπη και ημερήσια έκδοση το 2010.

Ιστορικό
Η έντυπη έκδοση ήταν ημερήσια πολιτική και οικονομική εφημερίδα που εκδιδόταν στις Σέρρες από το 1996 έως τις αρχές του 2010. Κυκλοφορούσε όλες τις ημέρες της εβδομάδας εκτός της Δευτέρας.

Από το 1997 ήταν μέλος του Συνδέσμου Ημερησίων Περιφερειακών Εφημερίδων (ΣΗΠΕ). Έως το 2010, εκδότης διευθυντής ήταν ο Στέλιος Ρακιτζής. Το 1999 δημιουργείται και η διαδικτυακή έκδοση της εφημερίδας. Το 2010, το δυσμενές οικονομικό κλίμα πλήττει την έντυπη έκδοση της εφημερίδας οπότε αναστέλλεται η κυκλοφορία της. Συνεχίζει πλέον μόνο στο διαδίκτυο, με εκδότη και διευθυντή τον Χρήστο Πλακιά.

Εφημερίδες στην ελληνική γλώσσα
Εφημερίδες με τόπο έκδοσης τις Σέρρες
.tw

.tw είναι ο top-level domain κωδικός για την Ταϊβάν στο Διαδίκτυο.

Δείτε επίσης: Κατάλογος top-level domains.

Ταϊβάν
Top-level domains

sv:Toppdomän#T
.km

.km είναι ο top-level domain κωδικός για τις Κομόρες στο Διαδίκτυο.

Δείτε επίσης 

 Κατάλογος top-level domains

Κομόρες
Top-level domains

sv:Toppdomän#K
.kw

.kw είναι ο top-level domain κωδικός για το Κουβέιτ στο Διαδίκτυο.

Δείτε επίσης 

 Κατάλογος top-level domains

Κουβέιτ
Top-level domains

sv:Toppdomän#K
.mh

.mh είναι ο top-level domain κωδικός για τα Νησιά Μάρσαλ στο Διαδίκτυο.

Δείτε επίσης: Κατάλογος top-level domains.

Νήσοι Μάρσαλ
Top-level domains

sv:Toppdomän#M
Στρατόπεδο συγκέντρωσης

Το στρατόπεδο συγκέντρωσης ή στρατόπεδο κράτησης είναι τόπος όπου κρατείται μεγάλος αριθμός ανθρώπων, που εγκλείεται συχνά χωρίς δίκη και με συνοπτικές διαδικασίες. Οι κρατούμενοι συνήθως έχουν κοινή εθνική ή θρησκευτική ταυτότητα ή πολιτικά πιστεύω. Τα σύγχρονης μορφής στρατόπεδα συγκέντρωσης, εμφανίστηκαν οργανωμένα προς τα τέλη του 19ου αιώνα στην  υπό Ισπανική διοίκηση Κούβα. Αρχικά πρότεινε αυτή τη λύση ο Ισπανός διοικητής Arsenio Martínez Campos για να αντιμετωπίσει την εξέγερση των Κουβανών που ζητούσαν ανεξαρτησία. Στην εφαρμογή του μέτρου προχώρησε στα τελευταία χρόνια του 19ου αιώνα ο διοικητής Valeriano Weyler (επονομαζόμενος "Χασάπης") που αντικατέστησε τον προηγούμενο. Στα στρατόπεδα συγκέντρωσης της Κούβας αναγκάστηκαν να μετακομίσουν (reconcentración) δεκάδες χιλιάδες Κουβανοί, όπου τελικά έχασαν τη ζωή τους περί τα 150.000 άτομα από τις άθλιες συνθήκες διαβίωσης. Η λειτουργία των στρατοπέδων συγκέντρωσης έγινε δυνατή χάρι στη νέα τεχνολογία του αγκαθωτού συρματοπλέγματος και του πολυβόλου, που επέτρεπε σε λίγους φύλακες να ελέγχουν πολλούς κρατουμένους. Η είδηση για τη λειτουργία στρατοπέδων συγκέντρωσης στην Κούβα έκανε τους Αμερικανούς πολίτες να στείλουν μαζική βοήθεια προς τους Κουβανούς σε τρόφιμα και άλλα εφόδια, ενώ ο πρόεδρος William McKinley ζήτησε να αναληφθεί πολεμική δράση κατά των Ισπανών.

Γύρω στα 1900 η Βρετανική Αυτοκρατορία δημιούργησε και έθεσε σε λειτουργία παρόμοια στρατόπεδα κατά τον πόλεμο των Μπόερς. Περισσότερα στρατόπεδα συγκέντρωσης λειτούργησαν σε πολλές χώρες στη διάρκεια του Α' Παγκόσμιου Πολέμου. Οι βιομηχανοποιημένες μέθοδοι πολέμου οδήγησαν και σε βιομηχανοποιημένες μεθόδους κράτησης σε στρατόπεδα μετά τον πόλεμο.  Τα πιο γνωστά στρατόπεδα συγκέντρωσης είναι αυτά που οργάνωσαν οι Ναζί όταν ανέλαβαν την εξουσία στη Γερμανία, το 1933, και επαύξησαν κατά τη διάρκεια του Β΄ Παγκοσμίου Πολέμου, με σκοπό κυρίως την φυσική εξόντωση των Εβραίων της Ευρώπης αλλά και την κράτηση όλων των αντιτιθεμένων στο Ναζιστικό καθεστώς. Ενωρίτερα είχαν λειτουργήσει στρατόπεδα συγκέντρωσης καταναγκαστικής εργασίας στη Σοβιετική Ένωση, από το 1918. Η βάση για τη λειτουργία τέτοιων στρατοπέδων είχε τεθεί από τα τέλη του 1917 με τη δημιουργία της έννοιας του "ταξικού εχθρού". Πολίτες οδηγούνταν σε στρατόπεδα εργασίας αυθαίρετα με την κατηγορία ότι ήταν εχθροί της επανάστασης. Οι πρώτες επίσημες αποφάσεις για τη λειτουργία στρατοπέδων για την ιδεολογική επανεκπαίδευση πολιτών εκδόθηκαν το 1919. Σύμφωνα με αυτές, έξω από κάθε τοπική πρωτεύουσα θα λειτουργούσε στρατόπεδο εργασίας για τουλάχιστον 300 άτομα. Η πρώτη απόπειρα δραπέτευσης τιμωρούνταν με δεκαπλασιασμό της ποινής, και η δεύτερη απόπειρα με εκτέλεση. Η μορφή στρατοπέδων που έγινε γνωστή ως Gulag, άρχισε να εφαρμόζεται από το 1930 υπό τον έλεγχο της μυστικής αστυνομίας. Μέχρι το 1936 στα Gulag είχαν κρατηθεί περί τα 5.000.000 άτομα. Μέχρι το θάνατο του Στάλιν το 1953, ίσος ή και μεγαλύτερος αριθμός ατόμων κρατούνταν στα Gulag ετησίως.

Δείτε επίσης 
 Κατάλογος των Γερμανικών στρατοπέδων συγκέντρωσης
 Ναζιστικά στρατόπεδα συγκέντρωσης
 Γκουλάγκ

Παραπομπές

 

br:Konzentrationslager
.mm

.mm είναι ο top-level domain κωδικός για τη Μιανμάρ στο Διαδίκτυο.

Δείτε επίσης: Κατάλογος top-level domains.

Μιανμάρ
Top-level domains

sv:Toppdomän#M
.mq

.mq είναι ο top-level domain κωδικός για τη Μαρτινίκα στο Διαδίκτυο.

Δείτε επίσης 

 Κατάλογος top-level domains

Παραπομπές 

Μαρτινίκα
Top-level domains

sv:Toppdomän#M
.mr

.mr είναι ο top-level domain κωδικός για τη Μαυριτανία στο Διαδίκτυο.

Δείτε επίσης: Κατάλογος top-level domains.

Μαυριτανία
Top-level domains

sv:Toppdomän#M
.mu

.mu είναι ο top-level domain κωδικός για το Μαυρίκιο στο Διαδίκτυο.

Δείτε επίσης: Κατάλογος top-level domains.

Μαυρίκιος
Top-level domains

sv:Toppdomän#M
.mx

.mx είναι ο top-level domain κωδικός για το Μεξικό στο Διαδίκτυο.

Δείτε επίσης 

 Κατάλογος top-level domains

Παραπομπές 

Μεξικό
Top-level domains

sv:Toppdomän#M
Τζανάτα Κεφαλονιάς

Το χωριό Τζανάτα είναι χωριό της Κεφαλλονιάς.  Βρίσκεται σε υψόμετρο 60 μέτρων και ο πληθυσμός του ανέρχεται στους 174 κατοίκους (απογραφή 2001). Ανήκει στο δήμο Ελειού-Πρόννων και απέχει 36 χιλιόμετρα από το Αργοστόλι.

Μεταξύ Τζανάτων και Αγίας Ειρήνης δύο τεχνητές λίμνες καθρεφτίζουν την πλούσια βλάστηση της πεδιάδας.

Αρχαιολογικά και ιστορικά μνημεία
Στη θέση Μπρούτζι από τον αρχαιολόγο Λάζαρο Κολώνα ανευρέθηκε θολωτός τάφος Μυκηναϊκής εποχής, ο οποίος χρονολογείται μεταξύ 1350-1000 ΜΚΕ. Είναι ο σημαντικότερος του είδους σε όλη την περιοχή λόγω του μεγέθους του (διάμετρος 6,80 μέτρα, ύψος 3,95 μέτρα) και του βαθμού διατήρησής του. Ο τάφος έχει προσανατολισμό από νότο προς βορρά και είναι χτισμένος σε άλλον παλαιότερο. Ο θόλος του κατέρρευσε κατά την Ενετοκρατία, όταν ο τάφος χρησιμοποιήθηκε σαν κατάλυμα. Είχε ήδη συληθεί κατά την αρχαιότητα. Τα χρυσά ευρήματά του δηλώνουν ταφές επιφανών αρχόντων, συνεπώς και της παρουσίας ακμαίου μυκηναϊκού κέντρου στην περιοχή, συνδέοντάς τον με την Ομηρική Ιθάκη. 

Η οικία Καμπίτση έχει χαρακτηριστεί ως ιστορικό διατηρητέο μνημείο, χαρακτηριστικό δείγμα αρχοντικού του 18ου αιώνα, το οποίο βάσει επιγραφής του χρονολογείται από το 1766. Το κτίριο έχει υποστεί νεώτερες διαμορφώσεις.

Στη θέση Λεβεντάτα σώζεται ο βυζαντινός ναός του Σωτήρα, με τοιχογραφίες που χρονολογούνται στο 13ο αιώνα.

Δραστηριότητες
Η εκκλησία του 'Αγιου Ιωάννη γιορτάζει στις 24 Ιουνίου, οπότε και πραγματοποιείται πανηγύρι.

Παραπομπές

Βιβλιογραφία
Κολώνας Λ., "Ο θολωτός τάφος Τζαννάτων Πόρου Κεφαλληνίας και οι θολωτοί τάφοι της Ηπειρωτικής Ελλάδας"., Πόρος 2007

Πηγές
Υπουργείο Πολιτισμού και Τουρισμού - Θολωτός τάφος Πόρου Κεφαλλονιάς
Μυκηναϊκός τάφος στον Πόρο
Δήμος Ελειού-Πρόννων - Περιηγήσεις με αφετηρία τον Πόρο

Χωριά της Κεφαλονιάς
Δήμος Κεφαλονιάς
Κέτερ Μπετς

Ο Κέτερ Μπετς (πραγματικό όνομα: William Thomas Betts, 22 Ιουλίου 1928 - 6 Αυγούστου 2005) υπήρξε από τους  περιζήτητους μπασίστες στην ιστορία της τζαζ. Ο "μπλούζι" ήχος, η μελωδικότητα, η λεπτότητα του τόνου και η δημιουργική προσέγγιση που χαρακτήριζαν το παίξιμο του τον έφεραν κοντά στα μεγαλύτερα ονόματα: Tommy Flanagan, Charlie Byrd, Stan Getz, Ella Fitzgerald, Cannonball Adderley, Joe Pass, Kenny Burrell, Joe Williams και άλλους.

Βιογραφία 
Γεννημένος στο Port Chester, NY, ταξίδεψε στη Νέα Υόρκη για να σπουδάσει ντραμς, αλλά τελικά το 1946 στράφηκε στο ακουστικό μπάσο. Ξεκίνησε την επαγγελματική του σταδιοδρομία παίζοντας με τον τενόρο σαξοφωνίστα Carmen Leggio D.C. σε ηλικία 19 ετών. Στη συνέχεια έπαιξε με τον Εarl Bostic και αργότερα με την Dinah Washington. Το 1957 συνεργάζεται με τον κιθαρίστα Charlie Byrd και συμμετέχει στις Bossa Nova αναζητήσεις της εποχής και δίπλα στην Ella Fitzgerald από το 1965 ως μέλος του Tommy Flanagan Trio. Έμεινε κοντά στην Ella για 24 συνεχή έτη. Ηταν παρών στην τελευταία της εμφάνιση το 1993.

Συμμετέχει σε πλήθος ηχογραφήσεων ως sideman αλλά για πρώτη φορά το 1998 ηχογραφεί ως leader 2 άλμπουμς, το "Bass Buddies and Blues" και το "Βass Buddies, Blues and Beauty too", στην δική του εταιρεία (Κeter Betts music). Στο "Bass Buddies, Blues and Beauty  too" φιλοξενεί τη ντίβα Εthel Ennis. Στο άλμπουμ συμμετείχαν και οι Bill Charlap (πιάνο) Pete Minger (τρομπέτα) Tommy Williams Jr.(τρομπέτα) Jerry Weldon (σαξόφωνο) Steve Abshire (κιθάρα) και Denis Mckrel (ντραμς). Το 2000 κυκλοφόρησε το live αλμπουμ "Live at the East Coast Jazz Festival" με τη συμμετοχή της Etta Jones.

Ο Κέτερ Μπετς πέθανε στις 6 Αυγούστου του 2005.

Επιλεγμένη δισκογραφία
The Floating Jazz Festival Trio (1995) 
 C. Byrd: Blues for Night People (1957)
 E. Fitzgerald: Montreux ’77 (1977)
 T. Flanagan: Something Borrowed, Something Blue (1978)
 J. Mance: Blue Mance (1994)

Μπετς Κετερ
Ένας κι Ένας

Η ταινία Ένας κι ένας είναι μια σύγχρονη ελληνική κωμωδία που τιμήθηκε με 6 κρατικά κινηματογραφικά βραβεία ποιότητας στο 41ο Φεστιβάλ Κινηματογράφου Θεσσαλονίκης το 2001. Πιο συγκεκριμένα έλαβε το πρώτο βραβείο ταινίας μυθοπλασίας, σκηνοθεσίας, σεναρίου, πρώτου ανδρικού ρόλου, ενδυματολογίας και μακιγιάζ.

Πλοκή 

Ο Ορέστης (Γιώργος Κιμούλης), τρόφιμος ψυχιατρείου, και ο Πελοπίδας (Νίκος Καλογερόπουλος), τρόφιμος φυλακών, βγαίνουν με πενθήμερη άδεια και συναντιούνται με αφορμή ένα τρακάρισμα στη μέση του πουθενά. Την ίδια στιγμή, ένας ψυχίατρος (Μίμης Χρυσομάλλης) με τη βοηθό του, Μαρίνα (Μαρία Πρωτόπαπα), παρακολουθούν τον Ορέστη, με σκοπό να μελετήσουν τη συμπεριφορά του, ενώ δυο μπάτσοι (Νίκος Ορφανός και Αναστάσιος Βασιλείου) ακολουθούν τον Πελοπίδα, προσπαθώντας ν' ανακαλύψουν τα κρυμμένα χρήματα μιας ληστείας.

Ψυχίατροι και μπάτσοι πιστεύουν ότι περνούν απαρατήρητοι, σε αντίθεση με τους Ορέστη και Πελοπίδα, που γνωρίζουν πολύ καλά τι συμβαίνει, αλλά παριστάνουν τους αδιάφορους. Οι ετερόκλητοι και περιθωριακοί αυτοί άντρες με διαφορετικούς στόχους -ο φυλακισμένος να φτάσει στα χρήματα κι ο τρελός να βρει έναν φίλο- μαζί και με την Κάθριν (Εβελίνα Παπούλια), θεία του Ορέστη, μια απελευθερωμένη Ελληνοαμερικάνα που εμπλέκεται στην ιστορία, ακολουθούν μια κοινή πορεία, γεμάτη φευγάτες και κωμικές καταστάσεις, σε μια ταινία δρόμου και φρίκης.

Διανομή 

 Γιώργος Κιμούλης - Ορέστης
 Νίκος Καλογερόπουλος - Πελοπίδας
 Εβελίνα Παπούλια - Κάθριν
 Μίμης Χρυσομάλλης - ψυχίατρος
 Μαρία Πρωτόπαππα - Μαρίνα
 Νίκος Ορφανός - αστυνομικός
 Έκτωρ Καλούδης - τροχονόμος
 Ράσμη Τσόπελα - μητέρα Πελοπίδα
 Βασίλης Χαλακατεβάκης - θύμα κλοπής
 Αναστάσιος Βασιλείου - αστυνομικός
 Γιάννης Τότσικας - ταβερνιάρης
 Λίνα Αλεξανδροπούλου - Πόπη
 Ζωή Βουδούρη - Βασιλική
 Κωνσταντίνος Χατζούδης - μεθυσμένος
 Λένα Αντωνοπούλου - Τασία
 Αλέξανδρος Ζαχαρέας - γαμπρός
 Μαρίνα Ζωγράφου - Ρούλα
 Σπύρος Δομαζάκης - φίλος Ρούλας

Παραγωγή και παραλειπόμενα 
Η ταινία έκανε πρεμιέρα στις κινηματογραφικές αίθουσες στις 11 Νοεμβρίου 2000. 

Εκτός από την Ελλάδα, γυρίσματα για την ταινία έγιναν και στη Νέα Υόρκη. 

Ο σκηνοθέτης της ταινίας, είχε αναφέρει σε συνέντευξή του ότι η ταινία απευθύνεται σε "αυτούς που απολαμβάνουν το γέλιο, αλλά και σ' εκείνους που δυσκολεύονται να γελάσουν".

Παραπομπές

Εξωτερικοί σύνδεσμοι
Ένας κι ένας - περιγραφή της ταινίας από τον επίσημο δικτυακό τόπο του Ελληνικού Κέντρου Κινηματογράφου

Ελληνικές ταινίες
Ταινίες του 2000
Ελληνικές κωμικές ταινίες
Ελληνόφωνες ταινίες
Ταινίες γυρισμένες στην Ελλάδα
Ταινίες σε σκηνοθεσία Νίκου Ζαπατίνα
Λούις Σμιθ

Ο Λούις Σμιθ (Edward Louis Smith, 20 Μαΐου 1931 - 20 Αυγούστου 2016) ήταν Αμερικανός μουσικός της τζαζ. Ανήκει στις περιπτώσεις εκείνες των μουσικών που είχαν τα εχέγγυα για μία λαμπρή καριέρα αλλά προτίμησαν να αφοσιωθούν στην πανεπιστημιακή δράση με αποτέλεσμα να μην αποκτήσουν την φήμη άλλων μεγάλων της jazz.

Βιογραφία 
Γεννημένος στο Μemphis της Πολιτείας Tennessee, ο Λούις Σμιθ άρχισε να παίζει τρομπέτα στην εφηβεία του και αποφοίτησε απ' το γυμνάσιο με υποτροφία για το Tennessee State University όπου σπούδασε μουσική. Στη συνέχεια μεταπήδησε στο πανεπιστήμιο του Michigan και μαθήτευσε δίπλα στον καθηγητή Clifford Lillyn. Εκεί του δίνεται η ευκαιρία να παίξει με περαστικούς μουσικούς όπως ο Μάιλς Ντέηβις και ο Ντίζι Γκιλέσπι.

Από το 1954 έως τα τέλη του 1955 θητεύει στον στρατό και κατόπιν αρχίζει να διδάσκει στο Booke T. Washington High School στην Atlanta, Georgia. Ταυτόχρονα παίζει σε διάφορα κλαμπ έχοντας υιοθετήσει το hard bop ώς μουσική γλώσσα, τζαμάροντας με μουσικούς όπως ο Cannonball Adderley, o Kenny Dorham, o Donald Byrd, o Lou Donaldson, o Sonny Stitt και άλλοι. Το 1956 κάνει την πρώτη του εμφάνιση στην δισκογραφία ως sideman στον δίσκο του Kenny Burrell για την Blue Note, "Swingin'". Ένα χρόνο μετά του δίνεται η ευκαιρiα να ηχογραφήσει ως leader στην εταιρεία του Tom Wilson από την Βοστώνη, την Transition. Πριν όμως προλάβει να κυκλοφορήσει ο δίσκος η Transition διαλύεται.
Τελικά ο Alfred Lion, ιδιοκτήτης της Blue Note, αναγνωρίζοντας το ταλέντο του Λούις, αγοράζει την ηχογράφηση της Transition, υπογράφει αποκλειστικό συμβόλαιο μαζί του και ο δίσκος κυκλοφορεί με τον τίτλο "Here Comes Louis Smith". Κατά τη διάρκεια του 1958 ο Λούις συμμετέχει σε άλλα δύο sessions της Βlue Note (Kenny Burrell - Blue Lights και Booker Liitle 4 and Max Roach) και κυκλοφορεί τον δεύτερο δίσκο του ως leader, με τον τίτλο "Smithville".

Αυτή θα είναι και η τελευταία του ηχογράφηση για τα επόμενα 20 χρόνια. Ο Louis Smith θα επιστρέψει στο Michigan για να διδάξει στο πανεπιστήμιο και στα τοπικά δημόσια σχολεία. Προς το τέλος της δεκαετίας του 1970 θα κάνει μια σύντομη επιστροφή  στην δισκογραφία κυκλοφορώντας δύο άλμπουμς για την Steeplachase, τα "Just Friends" και "Prancis" για να επιστρέψει μετά και πάλι στα πανεπιστημιακά του καθήκοντα. Από το 1989 ηχογραφούσε τις δουλειές του στην Steeplechase.

Επιλεγμένη Δισκογραφία 

Ως leader 
Here Comes Louis Smith (Blue Note) 1957 
Smithville (Blue Note)  1958 
Just Friends (Steeple Chase) 1978 
Ballads for Lulu (Steeple Chase) 1990 
The Bopsmith (Steeple Chase) 2000
Ως καλεσμένος 
Kenny Burrell, Blue Lights (Blue Note) 1958  
Booker Little, Booker Little 4 and Max Roach (Blue Note) 1958

Σμιθ Λούις
.tf

.tf είναι ο top-level domain κωδικός για τα Γαλλικά νότια και ανταρκτικά εδάφη στο Διαδίκτυο.

Δείτε επίσης: Κατάλογος top-level domains.

Top-level domains
Γαλλικά Νότια και Ανταρκτικά Εδάφη

sv:Toppdomän#T
.tg

.tg είναι ο top-level domain κωδικός για το Τόγκο στο Διαδίκτυο.

Δείτε επίσης 

 Κατάλογος top-level domains

Παραπομπές 

Τόγκο
Top-level domains

sv:Toppdomän#T
.tm

.tm είναι ο top-level domain κωδικός για το Τουρκμενιστάν στο Διαδίκτυο.

Δείτε επίσης: Κατάλογος top-level domains.

Τουρκμενιστάν
Top-level domains

he:סיומת אינטרנט#טבלת סיומות המדינות
sv:Toppdomän#T
.tn

.tn είναι ο top-level domain κωδικός για την Τυνησία στο Διαδίκτυο.

Δείτε επίσης: Κατάλογος top-level domains.

Τυνησία
Top-level domains

sv:Toppdomän#T
.sj

.sj είναι ο top-level domain κωδικός για το Αρχιπέλαγος Σβάλμπαρντ στο Διαδίκτυο.

Δείτε επίσης 

 Κατάλογος top-level domains

Αρχιπέλαγος Σβάλμπαρντ
Top-level domains

sv:Toppdomän#S
Αύρα (ναρκαλιευτικό)

Το ναρκαλιευτικό Αύρα Μ-214 (πρώην USS NSC 318) κατασκευάστηκε στις Η.Π.Α. στα ναυπηγεία USA Tacota Boat Building Co Inc. Tacota Wash και είναι ένα από τα ναρκαλιευτικά που παραχωρήθηκαν στο Ελληνικό Πολεμικό Ναυτικό από τις Η.Π.Α. στα πλαίσια της Στρατιωτικής βοήθειας. Παρελήφθη μαζί με το Αργώ στις 21 Νοεμβρίου 1968 στον Ναύσταθμο της Βοστόνης και ανήκει στο Στολίσκο Ναρκαλιευτικών από τις την 1 Μαΐου του 1977. Όμοιου τύπου πλοία Αίγλη ΙΙ, Αύρα ΙV, Αλκυών, Δωρίς ΙΙ, Δάφνη ΙΙΙ, Αηδών ΙΙ, Κλειώ ΙΙΙ, Κίχλη ΙΙ, Κίσσα ΙΙ και Πλειάς ΙΙ

Είναι κατασκευασμένο από ξύλο και αντιμαγνητικά υλικά. Έχει πλήρες εκτόπισμα 370 τόνους, μήκος 144 πόδια, πλάτος 28 και βύθισμα 8,5 πόδια. Για την πρόωση του χρησιμοποιεί 4 μηχανές ντίζελ,(2 πρωοστηρια ζευγη) ισχύος 380 ίππων. Ο οπλισμός του αποτελείται από 2 πυροβόλα των 20 χιλιοστών και έχει πλήρωμα 39 άνδρες.

Βιβλιογραφία
Eric Wertheim, The Naval Institute Guide to Combat Fleets of the World, Naval Institute Press, 2007

Εξωτερικοί σύνδεσμοι 
Το Ν/Α Αύρα Μ-214 στην επίσημη ιστοσελίδα του Ελληνικού Πολεμικού Ναυτικού

Ελληνικά Ναρκαλιευτικά
Νορντίν Βόουτερ

Ο Νορντίν Βόουτερ (γεννημένος στις 24 Αυγούστου 1976 στην Μπρέντα) είναι Ολλανδός πρώην ποδοσφαιριστής, με καταγωγή από το Σουρινάμ. Στην διάρκεια της καριέρας του, αγωνίστηκε στην ολλανδική Ερεντιβίζιε με τα χρώματα του ΑΦΚ Άγιαξ, στην ισπανική Πριμέρα Ντιβιζιόν με την Ρεάλ Σαραγόσα, ενώ το 1999 μεταγράφηκε στην, αγωνιζόμενη, τότε, στην αγγλική Πρέμιερ Λιγκ, Γουότφορντ έναντι ποσού της τάξεως των £950.000, το οποίο ήταν και το μεγαλύτερο μεταγραφικό ποσό, το οποίο η Γουότφορντ είχε δαπανήσει έως την εποχή εκείνη. Πραγματοποίησε το ντεμπούτο του με την Γουότφορντ σε μία νίκη με σκορ 1-0 επί της Τσέλσι. Πέτυχε, συνολικά, τρία τέρματα για λογαριασμό της Γουότφορντ στις αναμετρήσεις με αντιπάλους την Λέστερ Σίτι, την Νόριτς Σίτι και την Γουίμπλεντον.

Αγωνίστηκε, επίσης, με την Εθνική Ολλανδίας U18 και την Εθνική Ολλανδίας U21. Ήταν μέλος της ολλανδικής ομάδας που έλαβε μέρος στο Παγκόσμιο Πρωτάθλημα Ποδοσφαίρου U20 του 1995.

Παραπομπές

Εξωτερικοί Σύνδεσμοι 

Προφίλ του Νορντίν Βούτερ στο Dutch Players Abroad
Άρθρο του Ίαν Γκραντ στο Blind, Stupid and Desperate

Ολλανδοί ποδοσφαιριστές
Επιθετικοί ποδοσφαιριστές
Σουριναμέζοι ποδοσφαιριστές
Ποδοσφαιριστές ΑΦΚ Άγιαξ
Ποδοσφαιριστές Ανόρθωσης
Ποδοσφαιριστές Παναθηναϊκού
Ποδοσφαιριστές ΑΕΚ Λάρνακας
Ποδοσφαιριστές Πρέμιερ Λιγκ
Ποδοσφαιριστές Σούπερ Λιγκ Ελλάδας
Ποδοσφαιριστές Πριμέρα Ντιβιζιόν
Ποδοσφαιριστές Σπόρτινγκ Κλούμπε ντε Μπράγκα
Ποδοσφαιριστές Γουότφορντ ΦΚ
Ποδοσφαιριστές Εθνικής Ολλανδίας Κ21
Ποδοσφαιριστές ΡΜΚ Ρόζενταλ
Ποδοσφαιριστές Σίβασπορ
Ποδοσφαιριστές Ρεάλ Σαραγόσα
Ποδοσφαιριστές Σούπερ Λιγκ Τουρκίας
Ποδοσφαιριστές Α΄ κατηγορίας Κύπρου
Ξένοι ποδοσφαιριστές στην Ελλάδα
Ολλανδοί με καταγωγή από το Σουρινάμ
Τσουρτούγουζους

Ποντιακός χορός ο οποίος στα τούρκικα σημαίνει πλάτη κοπέλας (τσούρτ = πλάτη, κούζ = κόρη). Είναι από το Κιουμούς Ματέν. Ξεκινάει πολύ αργά και χορεύεται σαν διπλό τικ με τα χέρια σε διαρκή κίνηση. Στην πορεία ο ρυθμός αυξάνεται μέχρι να γίνει πολύ γρήγορος. Παίζεται με βιολί, ούτι και κεμανέ, σπανιότερα με ζουρνά. Υπάρχει μόνο ένας σκοπός του χορού χωρίς τραγούδι. Ο ρυθμός είναι δίσημος 2/4.

Ελληνικοί χοροί
Ποντιακοί χοροί
Μαντήλια

Τα μαντήλια είναι ποντιακός ελεύθερος, ζευγαρωτός χορός της περιοχής Κιουμούς Ματέν.

Οι χορευτές κρατούσαν με τα δύο χέρια ένα μαντήλι το οποίο κατά διαστήματα διασταύρωναν ή περνούσαν το ένα μέσα από το άλλο φροντίζοντας να σχηματίζουν σταυρό. Χορευόταν ως επί το πλείστον στις γαμήλιες πομπές. Τα συνηθισμένα όργανα ήταν το βιολί και το ούτι. Ο ρυθμός είναι πεντάσημος 5/8.

Ελληνικοί χοροί
Ποντιακοί χοροί
Δασεία

Η δασεία ( ῾ ) είναι το ένα από τα δύο πνεύματα της ελληνικής γλώσσας. Χρησιμοποιήθηκε κατά τους ελληνιστικούς χρόνους για να δηλώσει τον ήχο [h] (βλ. ΔΦΑ) στην αρχή των λέξεων. Το άλλο πνεύμα είναι η ψιλή (᾿) και χρησιμοποιήθηκε για να δηλώσει την απουσία δάσυνσης, του [h] δηλαδή. Η δασεία —όπως και η ψιλή— σημειώνεται πάνω από το αρχικό φωνήεν ή ρω. Αν η λέξη ξεκινάει από δίφθογγο σημειώνεται πάνω από το δεύτερο φωνήεν του διφθόγγου. Σε μερικές εκδόσεις η δασεία μαζί με μια ψιλή σημειώνονται πάνω από το διπλό ρ που που βρίσκεται στη μέση και όχι στην αρχή της λέξης π.χ. Καλλιῤῥόη.

Χρήση
Οι λέξεις που παίρνουν δασεία υπολογίζεται ότι είναι το 5% — 10% του συνόλου και περιλαμβάνουν: 
 όλες τις λέξεις που αρχίζουν με ύψιλον 
 τα οριστικά άρθρα
 τις αναφορικές αντωνυμίες
 και άλλες όπως:
Ἅδης, ἅγιος, ἁγνός,ἁπαλός, ἁβρός, ἁδρός,
ἅμα, ἅμαξα, ἁμαρτία,
ὅτι, ὅ,τι, ὅπως,
ὃπου,  ὃταν, ὁποῖος,
ἅρμα, ἁρμόζω, ἁρμονία,ἁλωνίζω, ἁλιεία,
ἅπας, αἵμα, ἁδηφαγία, κ.λπ., κ.λπ., ή ακόμα Ἑλλάς, ἥρως, ὁρώ, ἁρπάζω, αἱρέω, ἁλάτι κ.ά.

Η προφορά
Ο ήχος που συμβόλιζε η δασεία και η γραπτή απόδοσή του διατηρήθηκε σε λέξεις (βλ. Ὅμηρος-Homer, Ἕκτωρ-Hector, ὕπνωσις-hypnosis) που δανείστηκαν τα λατινικά και άλλες γλώσσες (είτε άμεσα είτε έμμεσα από τα λατινικά). Στο λατινικό αλφάβητο, όπως και στην αττική διάλεκτο, αποδόθηκε γραπτά με το γράμμα Η, από το οποίο άλλωστε προέρχεται και η δασεία. Συγκεκριμένα, το σύμβολο της δασείας αποτελεί απλοποίηση του ├ (το αριστερό μισό του Ήτα).

Τα πνεύματα και τα τονικά σημεία εκτός από την οξεία καταργήθηκαν από τη δημόσια εκπαίδευση και διοίκηση με την οριστική επικράτηση του μονοτονικού ορθογραφικού συστήματος επί κυβερνήσεως Ανδρέα Παπανδρέου (1982).

Εξωτερικοί σύνδεσμοι

Ελληνικό_αλφάβητο
Ελληνική_γραμματική
Διακριτικά σημάδια
Ψιλή

Η ψιλή ( ᾿ ) είναι το ένα από τα δύο πνεύματα της ελληνικής γλώσσας. Το άλλο είναι η δασεία. Αντίθετα από τη δασεία, η ψιλή χρησιμοποιείται για να δηλώσει την απουσία του δασέος ήχου στις λέξεις που ξεκινούν από φωνήεν. Σημειώνεται πάνω από το αρχικό φωνήεν (ή το δεύτερο αν έχουμε δίφθογγο) όλων των λέξεων που δεν δασύνονται. 

Η ψιλή προέρχεται από απλοποίηση του ┤, του δεξιού κομματιού του Η, το οποίο σε κάποιες περιοχές της αρχαίας Ελλάδας χρησιμοποιήθηκε για να δηλώσει την δάσυνση.

Εξωτερικοί σύνδεσμοι

Ελληνικό αλφάβητο
Αρχαία ελληνική γλώσσα
Διακριτικά σημάδια
Ατσαπάτ

Το ατσαπάτ  είναι ένας ποντιακός χορός από τα Πλάτανα.

Προέλευση και όνομα 
«Ατσαπάτ» είναι η ποντιακή προφορά της τουρκικής ονομασίας των Πλατάνων (τουρκ. Akçaabat, Ακτσαμπάτ). Τα Πλάτανα είναι μια πόλη στα δυτικά της Τραπεζούντας. Η περιοχή φημίζεται ότι έβγαζε τους καλύτερους πυρριχιστές χορευτές.

Περιγραφή χορού 
Πρόκειται για μία μορφή αργής σέρρας (πυρρίχιος χορός) που συνοδεύεται από τραγούδι. Παραδοσιακά χορευόταν μόνο από άντρες. Ο χορός έχει βάση το τικ διπλό με διάφορες φιγούρες (με έντονο τρέμουλο) κατά την διάρκειά του, κατόπιν παραγγέλματος. Παίζεται από όλα τα μουσικά όργανα. Με την ίδια ονομασία, σε διαφορετική μουσική και διαφορετικό τραγούδι, συναντάμε το χορό στην περιοχή της Ματσούκας, όπου χορευόταν και από γυναίκες. Σήμερα ο χορός χορεύεται σε ενότητα, με πρώτο το αργό κομμάτι ατσαπάτ και μετά την γρήγορη συνέχεια με την σέρρα. Ο ρυθμός είναι επτάσημος 7/8.

Εξωτερικοί σύνδεσμοι 
Ιστοχώρος Ομοσπονδίας Ελλήνων Ποντίων Ευρώπης, πληροφορίες και ανάλυση βημάτων

Ποντιακοί χοροί